Dwar dak li qal il-Prim Ministru Robert Abela, fuq il-proġett propost ta' marina fil-bajja ta' Wied il-Għajn, fl-intervista fuq l-istazzjon tar-radju tal-Partit Laburista, irreaġixxa l-Partit Nazzjonalista u qal li Robert Abela ddefenda l-proġett propost ta' marina f'Marsaskala u emfasizza li s-sejħa li ħarġet minn Infrastructure Malta mhux se tiġi rtirata. Il-Partit Nazzjonalista qal li Abela qal dan bl-iskuża li dan il-proġett jista' jgħolli l-valur taż-żona inkwistjoni. "Il-bajja tagħna lkoll"; protesta kontra l-marina f'Wied il-Għajn Fl-intervista l-Prim Ministru Abela qal li ż-żoni għall-għawm mhux se jintmessu u n-nies se jkomplu jgawdu l-passiġġati u r-ristoranti li hemm mad-dawra tal-bajja iżda qal li ma jistax ikun li kull darba li jkun hemm grigalata l-ilma baħar jitla' fit-triq u għalhekk qal li hemm bżonn ta' breakwater. Abela qal ukoll li dwar il-proġett f'Marsaskala bħalissa għadu f'fażi ta' ideat u ma jfissirx li l-gvern se jkun qed joqtol l-opportunitajiet li jistgħu itejbu l-ħajja tan-nies. Fl-aħħar jiem numru kbir ta' residenti Skalin ingħaqdu flimkien ma' numru ta' entitatjiet fi Triq il-Qaliet f'Wied il-Għajn biex jopponu l-pjanijiet tal-jott marina f'Wied il-Għajn, hekk kif il-Moviment Graffitti wissa' li l-proġett mhux se jkun aċċettat u li se jiġġieldulu b'kull mod. F'nofs Awwissu tressqet mozzjoni fil-Kunsill Lokali ta' Marsaskala biex il-Gvern jirtira s-sejħa għall-offerti u l-proġett tal-marina kif preżentat. Il-mozzjoni tressqet mill-Minority Leader tal-Partit Nazzjonalista John Baptist Camilleri. Transport Malta kienet ħabbret li se tniedi proġett ġdid għall-marina f'Wied il-Għajn biex tinkoraġġixxi iktar turisti biex iżuru n-Nofsinhar ta' Malta. Il-marina proposta tesa' 700 dgħajsa u l-pjan jinkludi breakwater ġdid u mollijiet. Dalgħodu Abela qal li f'dan il-pajjiż "ma nistgħux nibqgħu ngħidu le għal kollox". "Qerdu l-art u issa daru għall-baħar ukoll" – ADPD "Dan minkejja s-sentiment ta' rabja li hemm fost ir-residenti ta' din il-lokalità. Robert Abela rrefera wkoll għall-kwalità tal-ħajja u fid-dagħdigħa ta' ftaħir naqas milli jsemmi l-pjaga tal-għoli tal-ħajja li qed tkun ta' piż qawwi fuq il-poplu Malti u Għawdxi," sostna l-PN. Minn naħa tiegħu l-Kap tal-Oppożizzjoni u tal-PN Bernard Grech insista li l-pjanijiet għall-proġett tal-marina saru f'kamra magħluqa mingħajr konsultazzjoni u li d-deċiżjoni tittieħdet u kulma fadal hi li tkun implimentata. Hu qal dan f'intervista fuq ir-radju tal-PN, il-Ħadd filgħodu. "Illum Marsaskala, għada lokalità oħra. Ma nistgħux nħallu erba' individwi jaħtfu kullimkien a skapitu tal-ħafna," qal Grech. Dan juri biċ-ċar kemm Abela huwa maqtugħ mir-realtajiet li qed jgħix il-poplu, kompa jgħid il-PN. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612c672848ca6_rand.td-a-rec-img{text-align:left}.td_uid_3_612c672848ca6_rand.td-a-rec-img img{margin:0 auto 0 0}